উল্লেখ্য যে কৰ্ণাটকৰ দুৰ্নীতি নিবাৰক শাখাৰ বিষয়াসকলে বুধবাৰে কালাবুৰাগীত এজন সহকাৰী অভিযন্তাৰ ঘৰত অভিযান চলায়।
এই অভিযানৰ সময়তে ঘৰৰ পানী নিষ্কাশন পাইপত লুকুৱাই থোৱা নগদ ১৩ লাখ টকা জব্দ কৰে অভিযানকাৰী দলটােৱে।
সম্প্ৰতি এই ঘটনাৰ ভিডিঅ' সামাজিক মাধ্যমত ভাইৰেল হৈ পৰিছে।
ভিডিঅ'ত দেখা অনুসৰি, নিৰ্মাণ বিভাগৰ সহকাৰী অভিযন্তা শান্তানা গৌড়াৰ বাসগৃহত এটা নিষ্কাশন পাইপৰ পৰা নগদ ধন সংগ্ৰহ কৰিছে দুৰ্নীতি নিবাৰক শাখাই।
জানিব পৰা মতে, কেৱল পাইপৰ পৰা ১৩ লাখ টকা জব্দ কৰা হৈছিল যদিও এই অভিযানৰ সময়ত অভিযন্তাজনৰ বাসগৃহত মুঠ ৫৪ লাখ টকা নগদ ধন পোৱা গৈছিল।
ভিডিঅ'ত বিষয়াসকলক এটা হালধীয়া বাল্টিত পাইপৰ পৰা ওলােৱা নগদ ধন সংগ্ৰহ কৰা দেখা গৈছে।
উল্লেখ্য যে দুৰ্নীতি নিবাৰকৰ দলে একেদিনাই কৰ্ণাটকৰ ৬੦ টা স্থানত বিভিন্ন চৰকাৰী বিষয়া-কৰ্মচাৰীৰ ঠিকনাত অভিযান চলাই বিপুল পৰিমাণৰ অবৈধ ধন-সম্পত্তিৰ সন্ধান লাভ কৰিবলৈ সক্ষম হয়।
